Aksent maak Vosloo die ‘perfekte skurk’Arnold Vosloo Arnold Vosloo se Suid-Afrikaanse aksent het glo deure vir hom oopgemaak in Hollywood. Sy aksent maak hom glo die “perfekte skurk” vir rolprente. “Hy het ‘n sterk beenstruktuur en natuurlik die aksent… nie een van jou top skurke praat ooit met ‘n tipiese Amerikaanse aksent nie,” het Regardt van den Bergh, ‘n regisseur wat al saam met Vosloo gewerk het, aan die Sunday Times gesê. Van den Berg het Vosloo in 1983 ‘n rol aangebied in die rolprent “Boetie gaan Border toe”. “Ten spyte van sy tipiese rolle, is Vosloo ‘n ernstige akteur. Ek is seker hy sal graag ‘n rol wil vertolk om sy talent te vertoon.” Vosloo se eerste groot rol in ‘n Hollywood-rolprent was vir “The Mummy” en sy opvolgprent. Hy is tans in “GI Joe: Retaliation”, wat reeds meer as R1 miljard verdien het, te sien.